SGC โรดโชว์คึกคัก เปิดโอกาสผู้ถือหุ้น SINGER จองซื้อ “ไอพีโอ” 21-25 พ.ย.นี้
SGC โรดโชว์นำเสนอข้อมูลธุรกิจ ก่อนขายไอพีโอ 820 ล้านหุ้น พร้อมเปิดโอกาสผู้ถือหุ้น SINGER จองซื้อ “ไอพีโอ” วันที่ 21-25 พ.ย.65 รวมถึงเปิดจองซื้อให้ประชาชนทั่วไปวันที่ 29-30 พ.ย.65 และวันที่ 1-2 ธันวาคม 2565 ผ่าน 6 โบรกเกอร์ชั้นนำ
SGC โรดโชว์นำเสนอข้อมูลธุรกิจ ก่อนขายไอพีโอ 820 ล้านหุ้น พร้อมเปิดโอกาสผู้ถือหุ้น SINGER จองซื้อ “ไอพีโอ” วันที่ 21-25 พ.ย.65 รวมถึงเปิดจองซื้อให้ประชาชนทั่วไปวันที่ 29-30 พ.ย.65 และวันที่ 1-2 ธันวาคม 2565 ผ่าน 6 โบรกเกอร์ชั้นนำ
21 พ.ย. 2565

นางสาวบุษบา กุลศิริธรรม กรรมการผู้จัดการ บริษัท เอสจี แคปปิตอล จำกัด (มหาชน) หรือ SGC หุ้นสินเชื่อที่ครองใจลูกค้าทั่วประเทศ นำทีมผู้บริหารจัดงาน “SGC IPO Press Conference &amp; Retail Investor Roadshow” เดินหน้านำเสนอข้อมูลธุรกิจ ตามแผนการระดมทุนเสนอขายหุ้นสามัญต่อประชาชนทั่วไปเป็นครั้งแรก (IPO) จำนวนไม่เกิน 820 ล้านหุ้น มุ่งสู่เป้าหมายการเติบโตด้วยมูลค่าลูกหนี้พอร์ตสินเชื่อทะยานสู่ 50,000 ล้านบาท ภายในปี 2569
โดยมี นายประเสริฐ ตันตยาวิทย์ กรรมการผู้จัดการ บริษัทที่ปรึกษา เอเซีย พลัส จำกัด พร้อมด้วย นางยอดฤดี สันตติกุล กรรมการบริหาร บริษัทหลักทรัพย์ เอเซีย พลัส จำกัด และ นางวันทนา เพชรฤกษ์วงศ์ ผู้ช่วยกรรมการผู้จัดการ ฝ่ายวาณิชธนกิจ บริษัท หลักทรัพย์เมย์แบงก์ (ประเทศไทย) จำกัด (มหาชน) ร่วมย้ำความเชื่อมั่น SGC ประกาศเคาะราคาขาย IPO หุ้นละ 3.90 บาท/หุ้น และเปิดโอกาสให้ผู้ถือหุ้นเดิมของ บริษัท ซิงเกอร์ประเทศไทย จำกัด (มหาชน) หรือ SINGER ที่มีสิทธิได้รับการจัดสรรตามสัดส่วนการถือหุ้น ร่วมเติบโตไปด้วยกัน กำหนดเปิดจองซื้อระหว่างวันที่ 21 – 25 พฤศจิกายน 2565 ก่อนที่จะเปิดจองซื้อให้ประชาชนทั่วไปวันที่ 29 – 30 พฤศจิกายน และวันที่ 1 – 2 ธันวาคม 2565 ผ่าน 6 โบรกเกอร์ชั้นนำ